ມີພຽງແຕ່ 10 ຄົນ ເສຍຊີວິດ ຍ້ອນໄຕ້ຝຸ່ນ Megi ທີ່ຟີລິບປິນ
ປະຊາຊົນຫຼາຍພັນຄົນໄດ້ຖືກຍ້າຍລ່ວງໜ້າໄປຢູ່ຕຶກອາຄານ ທີ່ປອດໄພ ແລະພວກກູ້ໄພ ພ້ອມດ້ວຍເຄື່ອງບັນເທົາທຸກ ໄດ້ຖືກສົ່ງໄປຍັງເຂດທີ່ສໍາຄັນໆລ່ວງໜ້າ.
ປະທານາທິບໍດີຟີລິບປິນ ທ່ານ Benigno Aquino ກ່າວຍົກຍ້ອງການກະກຽມຢ່າງລະມັດລະວັງທີ່ພາໃຫ້ມີ ຜູ້ເສຍຊີວິດຂ້ອນຂ້າງຕໍ່າແລະການຮັບມືສຸກເສີນໄດ້ຢ່າງ ວ່ອງໄວ ລຸນຫຼັງທີ່ພາຍຸຂະໜາດແຮງໄດ້ພັດຜ່ານພາກ ເໜືອຂອງປະເທດຟີລິບປິນແລະພວມມຸ່ງໜ້າໄປສູ່ຈີນ ໃນວັນອັງຄານມື້ນີ້ ເຈົ້າໜ້າທີ່ໃຫ້ການຢືນຢັນວ່າ ມີແຕ່ 10 ຄົນທໍ່ນັ້ນເສຍຊີ ວິດຫຼັງຈາກໄຕ້ຝຸ່ນ Megi ໄດ້ພັດຖະ ຫຼົ່ມບາງເຂດຂອງພາກເໜືອເກາະ Lu-zon ດ້ວຍລົມທີ່ມີ ຄວາມແຮງເຖິງ 225 ກິໂລແມັດຕໍ່ຊົ່ວໂມງ ໄຕ້ຝຸ່ນຫົວນີ້ ໄດ້ພາໃຫ້ຕົ້ນໄມ້ໂຄ່ນ ຫຼັງຄາເຮືອນເປີດແລະທຳລາຍເຂົ້າ ຊຶ່ງເປັນຜົນລະປູກ ທີ່ສຳຄັນ ແຕ່ແນວໃດກໍຕາມ ປະຊາຊົນຈຳນວນຫຼາຍພັນຄົນໄດ້ຖືກ ຍ້າຍລ່ວງໜ້າໄປຢູ່ຕຶກອາຄານທີ່ປອດໄພແລະພວກກູ້ໄພ ພ້ອມດ້ວຍເຄື່ອງບັນເທົາທຸກທີ່ຈຳເປັນ ໄດ້ຖືກສົ່ງໄປຍັງເຂດທີ່ສຳຄັນໆລ່ວງໜ້າແລ້ວ ເມື່ອບໍ່ເທົ່າໃດເດືອນຜ່ານມານີ້ ລົມໄຕ້ຝຸ່ນຫົວນຶ່ງໄດ້ສັງຫານຊາວຟີລິບປິນຫຼາຍ ກວ່າ 100 ຄົນເວລາລົມຫົວນີ້ປ່ຽນທິດທາງ ແລະພັດເຂົ້າຖະຫຼົ່ມນະຄອນຫຼວງມານີລາ ທ່ານ Aquino ໄດ້ປົດຫົວໜ້າພະແນກພະຍາກອນອາກາດ ຫຼັງຈາກ ໄດ້ເກີດລົມພາຍຸທີ່ວ່ານີ້